Онлайн вестник Струма - Общество - Кметът на Банско Георги Икономов пред struma.com: Банско е най-добрият ски курорт в Източна Европа!
Кметът на Банско Георги Икономов пред struma.com: Банско е най-добрият ски курорт в Източна Европа!
03 октомври 2018 14:30	11 коментара 10514 прочита
Банско ще бъде домакин на Световната купа по ски, признанието на българската федерация и за курортния град е огромно. Затова днес. Struma.com се свърза ексклузивно с кмета на града- Георги Икономов, за да чуем първите му думи след това голямо признание, и да попитаме какви изненади подготвя най-добрия ни зимен курорт за новия сезон!
- Здравейте, г-н Икономов. Банско получи поредното си признание. Ще бъде домакин на Световната купа по ски. Как се чувствате от това признание?
- Здравейте! Щастлив се чувствам. Това не е една купа. Банско ще бъде домакин през следващите три години (2019, 2020, 2021) на три различни купи. Като започнем от тази година от три старта за мъже, догодина ще бъдат дамите, а през 2021г. в края на Февруари пак ще бъдат стартове за мъже при нас. И най-важното, което се случи в Цюрих.
Световната федерация по ски ни дава домакинството на Световно първенство за младежи, което ще се проведе от 1 до 10 Март. Това ще бъдат младежи до 21 годишна възраст. Това означава, че ние ще се справим отлично, защото това е трамплин за нас. Т. е. огромно признание, признание дошло от най-високо ниво, така че каквото и да говорят и да пишат някои псевдо зелени организации срещу това какво е Банско, колко не е добро и прочие... звучи несериозно от тяхна страна, при положение, че ние ставаме домакин на такива високи форуми.
- Банско държи много години наред и титлата за ски курорт номер едно в България. Очаквате ли и тази година този приз?
- Да, естествено. Очаквам я. Банско е без конкуренция в ски спорта, и ски туризма. Това ще продължи и занапред. Не само в България, но аз смятам, че Банско е най-добрият ски курорт в Източна Европа.
- Тази година, за откриването на сезона, очаквате ли повече туристи, в сравнение с минали години?
- Да, очакваме повече туристи. Дано времето да бъде хубаво, зимно време. Искаме да навали сняг. Подготвили сме много изненади за откриването на сезона, които ще бъдат интересни и разнообразни, така че аз още от сега каня всички, които са любители на зимните спортове, но и на планината, да дойдат в Банска, когато обявим официално откриването. Така всички ще се насладим на един хубав зимен празник в средата на Декември!
Още за: Г. Икономов сезон курорт Още от: Общество
03 Октомври 2018 14:57 | Жана
Прав е кметът и част от заслугата е негова
03 Октомври 2018 15:05 | Радой
Гласувам с осем ръце "за" Банско, наистина през годините се разви супер много и предлага услуги на петзвездно ниво!
03 Октомври 2018 20:45 | Георги
Банско е един от най-добрите курорти в цяла Европа изобщо. Това е така, защото се управлява правилно.
03 Октомври 2018 21:19 | старогражданин
Банско е на 112-то място в европейската класация, а Боровец някъде към 370-то. До първото място има още 111курорта. Нищо работа.
04 Октомври 2018 07:21 | старогражданин
БАНСКО Е БЪЛГАРСКА НАЦИОНАЛНА ИНВЕСТИЦИЯ!!! ПРЕКО СИЛИ И ВЪЗМОЖНОСТИ!!!
04 Октомври 2018 07:32 | старогражданин
04 Октомври 2018 09:39 | Пешо
Като се приказват лъжи не се помага на курорта.
04 Октомври 2018 09:39 | Атанас
Йгхк
04 Октомври 2018 09:40 | Атанас
04 Октомври 2018 10:12 | Историк
04 Октомври 2018 10:59 | :)
Сами си пишат статиите и сами си ги коментират отдолу и си мислят, че заблуждават някой! Радвам се, че хората виждат за какво става въпрос. Не е ли нормално за хора, които не виждат по-далеч от носа си да си мислят, че "тяхното" е най?